नगर में प्रथम महिला महापौर स्व. सुभाषिनी की प्रतिमा लगाए जाने मांग
चिरमिरी | चिरमिरी के विकास को नया स्वरुप देने व इसे आगे बढ़ाने में महत्वपूर्ण योगदान निभाने वाली प्रथम महिला महापौर स्व.सुभाषिणी सिंह की प्रतिमा शहर में लगाए जाने की मांग महापौर के.डोमरु रेड्डी ने प्रदेश सरकार से की है। उन्होंने शासन से 5 लाख रुपए स्वीकृति देने की मांग की है। चिरमिरी जब साडा से निगम बना तब इसकी प्रथम महिला महापौर सुभाषिनी सिंह बनी। वर्षों से यहां लोगों को सुविधाएं प्रबंधन दे रहा था, ऐसे में काॅलरी कर्मियों को छोड़कर लाखों की आबादी रोड लाईट, सड़क, पानी, जैसी मूलभूत सुविधाओं से भी वंचित थी। निगम बनने के बाद पंचवर्षीय कार्यकाल में इस महिला महापौर ने 40 वार्डो में विभाजित इस शहर को एक नया मुकाम दिया।
awa_Deva hin_Deva